Diari Oficial de la Generalitat Valenciana


Sumari del DOGV 9983, del 14-11-2024 (2024/11521)

RESOLUCIÓ de 12 de novembre de 2024, per la qual s’amplia el termini de presentació de la documentació justificativa de la subvenció, establit en la Resolució de 17 de juliol de 2024, de la Conselleria d’Educació, Cultura, Universitats i Ocupació, per la qual es convoquen, per a 2024, les subvencions per al foment del valencià en l’àmbit dels mitjans de comunicació i publicacions privats i agències de notícies.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11998

CVE
:   KUUD-G-2912-70659

Data del document
:   12-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ensenyament d'idiomes
    * ajuda pública
    * mitjà de comunicació
    * llengua oficial

El resolc catorzé de la Resolució de 17 de juliol de 2024, de la Conselleria d’Educació, Cultura, Universitats i Ocupació, per la qual es convoquen, per a 2024, les subvencions per al foment del valencià en l’àmbit dels mitjans de comunicació i publicacions privats i agències de notícies, establix que el termini per a presentar la documentació justificativa d’haver realitzat l’activitat subvencionada finalitzarà el 15 de novembre de 2024. El procediment es troba en fase prèvia a la resolució de concessió i no es preveu esta resolució de manera que permeta la justificació abans d’esta data.

L’article 32 de la Llei 39/2015, d’1 octubre, del procediment administratiu comú de les administracions públiques, preveu l’ampliació dels terminis establits, si les circumstàncies ho aconsellen, i amb això no es perjudiquen drets de tercer. Esta ampliació de termini permetrà que les entitats beneficiàries disposen del temps suficient per a la justificació.

En virtut de la delegació efectuada en l’apartat quart de la Resolució de 13 d’abril de 2022, del conseller d’Educació, Cultura i Esport, sobre la delegació de competències en determinats òrgans,

RESOLC

Ampliar el termini establit en el resolc catorzé de la Resolució de 17 de juliol de 2024, de la Conselleria d’Educació, Cultura, Universitats i Ocupació, per la qual es convoquen, per a 2024, les subvencions per al foment del valencià en l’àmbit dels mitjans de comunicació i publicacions privats i agències de notícies (DOGV núm. 9897, 19.07.2024), i establir com a data límit de presentació de la documentació justificativa de la subvenció els dies següents, segons programa, categoria i modalitat:

– 27 de novembre de 2024:

Programa A, categoria mitjans de comunicació, modalitat radio.

Programa A, categoria publicacions, les dos modalitats de revistes periòdiques en paper i revistes infantils-juvenils.

Programa B, totes les categories i modalitats.

Categoria agencies de notícies.

– 16 de desembre de 2024:

Programa A, categoria mitjans de comunicació, modalitat televisió, premsa escrita no diària i mitjans de comunicació en línia.

Esta resolució produirà efectes des del dia de la firma.

  

València, 12 de novembre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística